CELEX: 62020TN0334
Language: mt
Date: 2020-05-29 00:00:00
Title: Kawża T-334/20: Rikors ippreżentat fid-29 ta’ Mejju 2020 – KH vs SEAE

27.7.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 247/43
            
         
      Rikors ippreżentat fid-29 ta’ Mejju 2020 – KH vs SEAE
      (Kawża T-334/20)
      (2020/C 247/59)
      Lingwa tal-kawża: il-Franċiż
      
         Partijiet
      
      
         Rikorrent: KH (rappreżentant: N. de Montigny, avukat)
      
         Konvenut: Is-Servizz Ewropew għall-Azzjoni Esterna
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-24 ta’ Lulju 2019 li r-rikorrenti tiġi assenjata mill-ġdid fis-sede, sa fejn hija titqies li kienet fuq missjoni biss mill-1 ta’ Settembru 2019 sal-31 ta’ Diċembru 2019;
               
            
                  —
               
               
                  tannulla d-deċiżjoni tad-29 ta’ Lulju 2019 li tiċħad it-talba għal assistenza bir-referenza [kunfidenzjali] li kienet tressqet mir-rikorrenti fid-29 ta’ Marzu 2019 minħabba l-eżistenza ta’ fatti ta’ fastidju mwettqa mill-Kap tagħha [kunfidenzjali] (1) fil-konfront tagħha;
               
            
                  —
               
               
                  tannulla r-rapport ta’ evalwazzjoni 2019 (perijodu 2018) tat-3 ta’ Ottubru 2019 fejn ġie konkluż li kien hemm insuffiċjenza;
               
            
                  —
               
               
                  tannulla d-deċiżjoni tal-4 ta’ Novembru 2019 li ma jiġix applikat l-avvanz awtomatiku fl-iskala minħabba r-rapport ta’ evalwazzjoni meqjus insuffiċjenti;
               
            
                  —
               
               
                  tikkundanna lill-konvenut għall-ispejjeż.
               
            
         Motivi u argumenti prinċipali
      
      Insostenn tar-rikors tagħha r-rikorrenti tinvoka tliet sensiliet ta’ motivi.
      
                  1.
               
               
                  Kontra d-deċiżjoni ta’ assenjazzjoni mill-ġdid ir-rikorrenti tinvoka tliet motivi
                  
                              —
                           
                           
                              L-ewwel motiv ibbażat fuq ksur tad-dmirijiet ta’ premura u ta’ amministrazzjoni tajba;
                           
                        
                              —
                           
                           
                              It-tieni motiv ibbażat fuq l-assenza ta’ effettività tad-dritt għal smiegħ;
                           
                        
                              —
                           
                           
                              It-tielet motivibbażat fuq żball ta’ liġi fil-motivazzjoni tan-nota tat-2 ta’ April 2019.
                           
                        
            
                  2.
               
               
                  Kontra d-deċiżjoni ta’ ċaħda tat-talba għal assistenza, ir-rikorrenti tinvoka ħames motivi:
                  
                              —
                           
                           
                              L-ewwel motiv ibbażat fuq ksur tad-dmir ta’ assistenza;
                           
                        
                              —
                           
                           
                              It-tieni motiv ibbażat fuq ksur tal-Artikolu 12a tar-Regolamenti tal-Persunal tal-Unjoni Ewropea (iktar ’il quddiem ir-“Regolamenti tal-Persunal”);
                           
                        
                              —
                           
                           
                              It-tielet motiv ibbażat fuq interpretazzjoni żbaljata tal-Artikolu 12a tar-Regolamenti tal-Persunal u fuq żball ta’ liġi;
                           
                        
                              —
                           
                           
                              Ir-raba’ motiv ibbażat fuq ksur tad-dritt għal smiegħ b’mod effettiv;
                           
                        
                              —
                           
                           
                              Il-ħames motiv ibbażat fuq żball manifest ta’ evalwazzjoni tal-elementi suġġetti għall-analiżi.
                           
                        
            
                  3.
               
               
                  Kontra r-rapport ta’ evalwazzjoni r-rikorrenti tinvoka erba’ motivi:
                  
                              —
                           
                           
                              L-ewwel motiv ibbażat fuq kontradizzjoni fil-pożizzjoni tas-SEAE;
                           
                        
                              —
                           
                           
                              It-tieni motiv ibbażat fuq ksur tad-dmirijiet ta’ imparzjalità u ta’ newtralità;
                           
                        
                              —
                           
                           
                              It-tielet motiv ibbażat fuq ksur tad-dmirijiet ta’ assistenza, ta’ premura u ta’ amministrazzjoni tajba;
                           
                        
                              —
                           
                           
                              Ir-raba’ motiv ibbażat fuq l-assenza ta’ motivazzjoni u fuq ksur tad-drittijiet tad-difiża.
                           
                        
            
         (1)  Data kunfidenzjali mħollija barra.